section_heading: Natjecanja
paragraph_text: Svjetsko prvenstvo B seniora (Under 23): Prvi puta održano 1976. godine, ova je regata izvorno bila namijenjena natjecateljima prestarima za juniorsko prvenstvo, ali koji u godini natjecanja navršavaju manje od 23 godine (kategorija koju FISA referncira kao Senior B). Regata je tijekom godina mijenjala naziv, pa se najprije zvala Kup nacija, 2002. godine mijenja ime u Svjetska U23 regata i konačno postaje Svjetsko prvenstvo B seniora (Under 23) 2005.